Jinghpo Wunpong myu sha ni a makam masham
Jinghpo Wunpong myu sha ni a makam masham
时间:2010-08-10 00:00:00 来源:德宏团结报
Ka ai: Sumdu Sin Wa
Makam masham lam hta, anhte Jinghpo Wunpong myu sha ni yong, Moi Jiwoi Jiwa ni a prat ko na, Karai Kasang nga ai hpe na ai kam sham nga ai amyu ni hkrai rai nga ga ai. Raitim, machyi mako hkali hkawo byin yang shamai shatsai karum na hte mungkan ga na kan bau bungli ni ongdang wa lu na matu jinat ni hpe jo jau ga ai. Ndai zon galo ai go anhte amyu sha ni yong rai ga ai.
Jinat ni hpe jo jau ai shaloi, Nga sat, Wa sat, U ni sat ai, Gui hpe mung sat nong ai. Hkungga ndai ni hpe sat nong ai shaloi, hpun kawa hte galo ai nat hkungri ni jun nna sat nong ai. Lai maka ndai ni ma-hkra, anhte amyu yong hta maren sha re. Jinat ni hpe garai n jo jau yang shaman chyaba shong wot yu ra ai. Hpa bo nat hpe jo jau na, hpa bo shagu hkungga lang na, kadai dumsa na, nat shan kadai lajang na, Dumjong(Hkinjong) kadai tai(Jong) na, nat shan kadai ju na, Nga wudang kadai ga na, galoi nhtoi hta jo jau na ngu ai ni hpe lata(Wot) ginhka na matu wot yu ai lam rai nga ai. Wot yu ai hta anhte amyu ko nat myihtoi ngu ai mung no nga ai.
Ndai zon galo nna jinat jo jau ai go anhte Jinghpo Wunpong myu sha ni yong wa rai ga ai.
Si hkrung sihtan byin yang wenyi go lik pan ga ngu ai, lamu mungdan de wa ra ai, ngu ai makam masham anhte Jinghpo Wunpong myu sha ni yong hta nga ga ai. Si mat sai masha ni hpe lup htu mang bru ai lam galo ai, Numshang, hkinchyang, lup wa galo ai. Kabu gara shani ju manau dum ai, kabu gara poi galo chye ai amyu ni rai ga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn kac_Latn zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn